CELEX: 32017D0153
Language: hr
Date: 2017-01-27 00:00:00
Title: Odluka Vijeća (ZVSP) 2017/153 od 27. siječnja 2017. o izmjeni Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu

28.1.2017   
            
            
               HR
            
            
               Službeni list Europske unije
            
            
               L 23/19
            
         ODLUKA VIJEĆA (ZVSP) 2017/153
   od 27. siječnja 2017.
   o izmjeni Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 31. siječnja 2011. donijelo Odluku 2011/72/ZVSP (1) o mjerama ograničavanja protiv određenih osoba i subjekata s obzirom na stanje u Tunisu.
            
         
               (2)
            
            
               Mjere ograničavanja utvrđene u Odluci 2011/72/ZVSP primjenjuju se do 31. siječnja 2017. Na temelju preispitivanja te Odluke mjere ograničavanja trebalo bi produljiti do 31. siječnja 2018. Nadalje, trebalo bi ažurirati identifikacijske podatke za dvije osobe s popisa.
            
         
               (3)
            
            
               Odluku 2011/72/ZVSP trebalo bi stoga na odgovarajući način izmijeniti,
            
         DONIJELO JE OVU ODLUKU:
   Članak 1.
   Odluka 2011/72/ZVSP mijenja se kako slijedi:
   
               1.
            
            
               Članak 5. zamjenjuje se sljedećim:
               „Članak 5.
               Ova Odluka primjenjuje se do 31. siječnja 2018. Ona se stalno preispituje. Prema potrebi može se produljiti ili izmijeniti ako Vijeće smatra da njezini ciljevi nisu ispunjeni.”;
            
         
               2.
            
            
               Prilog se mijenja kako je utvrđeno u Prilogu ovoj Odluci.
            
         Članak 2.
   Ova Uredba stupa na snagu na dan objave u Službenom listu Europske unije.
   
      Sastavljeno u Bruxellesu 27. siječnja 2017.
      
         
            Za Vijeće
         
         
            Predsjednik
         
         E. SCICLUNA
      
   
   
      (1)  Odluka Vijeća 2011/72/ZVSP od 31. siječnja 2011. o mjerama ograničavanja protiv određenih osoba i subjekata s obzirom na stanje u Tunisu (SL L 28, 2.2.2011., str. 62.).
   
      PRILOG
      Unos za sljedeću osobu utvrđen u Prilogu Odluci 2011/72/ZVSP zamjenjuje se sljedećim unosom:
      
         
                      
                  
                  
                     Ime i prezime
                  
                  
                     Identifikacijski podaci
                  
                  
                     Obrazloženje
                  
               
                     „27.
                  
                  
                     Sirine (Cyrine) Bent Zine El Abidine Ben Haj Hamda BEN ALI
                  
                  
                     Tunižanka, rođena u Le Bardou 21. kolovoza 1971., kći Naïme EL KEFI, udana za Mohameda Marwana MABROUKA, br. nacionalne osobne iskaznice 05409131.
                     Nositeljica tuniške putovnice br. x599070 izdane u studenome 2016., važeće do 21.11.2021.
                  
                  
                     Osoba je predmetom pravosudne istrage tuniških vlasti zbog sudioništva u pronevjeri javnih sredstava od strane javnog dužnosnika, zbog sudioništva u zloporabi funkcije od strane javnog dužnosnika radi pribavljanja nepripadajuće koristi trećoj osobi i nanošenja štete upravi te zbog protuzakonitog utjecaja na javnog dužnosnika radi neposrednog ili posrednog postizanja koristi za drugu osobu.
                  
               
                     28.
                  
                  
                     Mohamed Marwan Ben Ali Ben Mohamed MABROUK
                  
                  
                     Tunižanin, rođen u Tunisu 11. ožujka 1972., sin Jaouide El BEJI, oženjen Sirinom BEN ALI, glavni direktor, s boravištem u 8 rue du Commandant Béjaoui – Carthage – Tunis, br. nacionalne osobne iskaznice 04766495. Nositelj francuske putovnice br. 11CK51319 važeće do 1.8.2021.
                  
                  
                     Osoba je predmet pravosudne istrage tuniških vlasti zbog sudioništva u pronevjeri javnih sredstava od strane javnog dužnosnika, zbog sudioništva u zloporabi funkcije od strane javnog dužnosnika radi pribavljanja nepripadajuće koristi trećoj osobi i nanošenja štete upravi te zbog protuzakonitog utjecaja na javnog dužnosnika radi neposrednog ili posrednog postizanja koristi za drugu osobu.”